《乞归候旨集杜 其一》
明代·王弘诲

叹息人间万事非，懒朝真与世相违。腐儒衰晚谬通籍，回首风尘甘息机。

万里秋风吹锦水，千家山郭净朝晖。白沙翠竹江村暮，来岁于今归未归。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。